open-index/open-wikipedia-markdown huggingface dataset:
Johans Gūtenbergs

**Johans Gūtenbergs**, pilnā vārdā **Johanness Gensfleišs Lādenē no Gūtenbergiem** (, dzimis 1394. gadā, miris ), ir vācu kalējs, izgudrotājs, inženieris un grāmatu iespiedējs, tiek uzskatīts par grāmatu iespiešanas tehnoloģijas atklājēju Eiropā.

Johans Gūtenbergs iespiešanas darbus veica, saliekot ar roku metāla burtstabiņus vajadzīgajā secībā. Gūtenbergs izgudroja un izgatavoja arī ierīci burtstabiņu liešanai. Pārvietojamo metāla burtstabiņu izmantošana kardināli izmainīja iepriekš izmantotās metodes grāmatu izplatīšanā un izraisīja Eiropā "iespiešanas revolūciju", kas bija pagrieziens cilvēces vēsturē, piemēram, iespiežot zinātniskos darbus, notika straujāka informācijas aprite un zinātne kā tāda attīstījās daudz straujāk. Gūtenberga attīstītā tehnoloģija īsā laikā izplatījās pa Eiropu, vēlāk arī pa visu pasauli. Šis fenomens tiek uzskatīts arī par vienu no renesanses laikmeta aizsākuma elementiem. It sevišķi Johana Gūtenberga izdotā Gūtenberga bībele (1452./1454.) tiek augsti vērtēta kā estētisks un ļoti kvalitatīvs darbs.

Par pašu Gūtenberga personību un viņa darbību ir ļoti maz zināms, jo ir saglabājušies tikai pavisam nedaudzi avoti, tādēļ lielākā daļa mūsdienu informācijas par Johana Gūtenberga dzīvi ir tikai spekulācijas. Johans Gensfleišs, plašāk zināms kā Gūtenbergs pēc dzimtas māju nosaukuma, ir dzimis 1394. gadā Maincā. Viņa tēvs bija kalējs un zeltkalis. Tēva puses radinieki, Gensfleiši, vairākās paaudzēs bija pildījuši Maincas arhibīskapa monētu kalšanas funkcijas. Kalšanas prasmes ļāva vēlāk Johanam Gūtenbergam izveidot ierīci burtstabiņu liešanai.

## Atsauces

## Ārējās saites
Pisces

**Pisces** ( "zivis") var būt:
* Zivis - zemāko mugurkaulnieku grupa (bijusī klase);
* Zivju zvaigznāja latīniskais nosaukums.
Salpu klase

**Salpas** (*Thaliacea*, *Salpae*) - tunikātu brīvi peldošu jūras organismu klase. Dzīvo pārsvarā okeāna virsējos slāņos (līdz dažiem simtiem metru dziļumā). Ķermenis cilindrisks, garumā no dažiem milimetriem līdz 33 cm, klāts ar caurspīdīgu tuniku, kurai cauri redzamas gredzenveida muskuļu lentes un zarnu trakts. Ķermeņa pretējos galos izvietotas sifonu atveres: mutes atvere, kas ved uz plašu rīkli, un anālā atvere. Sirds atrodas vēdera (ventrālajā) pusē. Salpām ir atvērtā asinsrites sistēma. Nervu sistēmu veido virsrīkles ganglijs ar atejošem no tā nerviem. Virs tā atrodas gaismasjutīgais orgāns (actiņa).

Salpas dzīvo visos okeānos, izņemot Ziemeļu Ledus okeānu. Salpu dzīves cikls veidojas, mijoties dzimumu un bezdzimumu paaudzēm. Hermofrodīta dzimumīpatņa ķermenī attīstās vienīgais embrijs. No embrija izaug jauna bezdzimuma salpa, uz kuras izauguma — stolona — pumpurojoties veidojas daudzskaitlīgi dzimuma paaudzes indivīdi. Šādu salpu ķēdītes atraujas no stolona, veidojot kolonijas līdz vairākiem simtiem īpatņu katrā. Reizēm okeānos salpas veido milzīgas kopas. Ar simbiotisku baktēriju starpniecību salpas tumsā izstaro luminiscējošu gaismu. Barojas ar fitoplanktonu. Salpas kalpo par barību zivīm un jūras bruņurupučiem.

## Sistemātika
Klasē ir ap 25 sugām. Salpas iedala 3 kārtās pa vienai dzimtai katrā.

* kārta 
* kārta 
* kārta
Praulienas ezers

**Praulienas ezers** (arī **Praulienas dīķis**) ir mākslīga ūdenstilpe Praulienā, bijušās Praulienas muižas centrā. Ezeram blakus atrodas viesu māja «Apiņu Kalte». Ezerā vidū ir mežaina sala.

## Atsauces
Lī Ranaldo

[thumb|[Lee Ranaldo, Sonic Youth]]
[thumb|La [Moonlander,Yuri Landman, 2007]]
**Lī Ranaldo** (*Lee Ranaldo*, dzimis ) ir ASV ģitārists, komponists un producents, plašāk pazīstams kā grupas Sonic Youth līdzdibinātājs.

## Albumi
* From Here to Infinity (1987) 
* A Perfect Day EP (1992) 
* Scriptures of the Golden Eternity (1993) 
* Broken Circle / Spiral Hill EP (1994) 
* East Jesus (1995) 
* Clouds (1997) 
* Dirty Windows (1999) 
* Amarillo Ramp (For Robert Smithson) (2000) 
* Outside My Window The City Is Never Silent - A Bestiary (2002) 
* Text Of Light (2004) 
* Maelstrom From Drift (2008) 
* Countless Centuries Fled Into The Distance Like So Many Storms EP (2008)

## Ārējās saites
* www.leeranaldo.net
* www.sonicyouth.com/lee
Juris Upatnieks

**Juris Upatnieks** (dzimis , Rīgā) ir latviešu izcelsmes amerikāņu fiziķis, kurš 1962. gadā kopā ar citu amerikāņu fiziķi Emetu Leitu izgatavoja vienu no pirmajām hologrammām. Viņš ir arī Latvijas Zinātņu akadēmijas ārzemju loceklis.

## Biogrāfija

Astoņu gadu vecumā 1944. gadā Juris Upatnieks kopā ar vecākiem no Latvijas izceļoja uz Vāciju, pēc tam 1951. gadā devās uz ASV, Akronas pilsētu Ohaio štatā, kur jau bija pārcēlusies Jura vecākā māsa. 1955. gadā Upatnieks beidza vidusskolu kā labākais skolnieks un uzsāka studijas Akronas Universitātē. 1960. gadā šajā augstskolā viņš ar izcilību absolvēja inženieru studiju programmu.

Sešdesmito gadu sākumā Upatnieks sāka strādāt Mičiganas Universitātē militāro radaru laboratorijā. Šajā laboratorijā, kura tagad tiek saukta par Vides pētījumu laboratoriju, tika strādāts pie pilnīgi jauna radara tipa un 1961. gadā Upatnieks kopā ar Emetu Leitu, strādājot pie radaru izveides, atklāja metodi, kā var uzņemt hologrammas, kurās būtu novērsta Denisa Gabora divu attēlu problēma. Taču pirmās publikācijas par šo metodi plašākai sabiedrībai viņi atrādīja 1962. gadā.

1968. gadā Upatnieks apprecējās ar latvieti Ilzi Indusu, kuru satika ASV pilsētā Sietlā. Otrā pasaules kara laikā arī viņas ģimene bija bēgusi no Latvijas. Ilze viņam dāvāja divus dēlus.

1973. gadā Juris Upatnieks kļuva par profesoru Mičiganas Universitātē, kur līdz pat 1996. gadam pasniedzis koherentās optikas kursu.

Juris Upatnieks ir bijis vistuvāk no latviešu zinātniekiem, lai iegūtu Nobela prēmiju par sava darba ieguldījumu hologrāfijas attīstībā.

Viņa vaļasprieki ir lauku tūrisms, sērfošana, burāšana. Kopš 1958. gada Juris Upatnieks ir akadēmiskās vienības "Austrums" biedrs.

## Balvas

Juris Upatnieks ir ieguvis dažādas balvas par savu ieguldījumu fizikas attīstībā:
* 1965. gadā - Roberta Gordona piemiņas balva
* 1967. gadā - Tehniskā balva
* 1975. gadā - R.V.Vuda balva (*R.W.Wood*)
* 1976. gadā - Holley medaļa (*American Society of Mechanical Engineers Holley Medal*) par darbu hologrāfijas attīstīšanā
* 1976. gadā - labākā ASV izgudrotāja balva
* 1999. gadā - LZA Lielās medaļas laureāts
* 2007. gadā - Valtera Capa balva (labākais Latvijas izgudrotājs)

## Patenti
Upatnieks ir ieguvis divdesmit ASV patentus gan hologrāfijā, gan koherentajā optikā. Piemēram, viņš ir patentējis hologrāfisko tēmēkli, kuru izmanto, lai varētu ātri šaut, ja nav laika tēmēt.

Visi Jura Upatnieka patenti, kuri iesniegti ASV patentu birojā (angļu valodā) 

## Atsauces
Kosmiskā telpa

[upright=1.2|thumbnail|Ar [Habla kosmiskais teleskops|Habla teleskopu uzņemts kosmiskās telpas attēls]]
**Kosmiskā telpa**, arī **kosmoss** vai **izplatījums**, ir Visuma relatīvi tukšie apvidi ārpus astronomisko objektu atmosfēras. Kosmiskā telpa ietver starpplanētu, starpzvaigžņu un starpgalaktiku telpu. Visvairāk izpētīta un apgūta ir kosmiskā telpa Zemes tuvumā. Starp Zemes atmosfēru un kosmisko telpu nav noteiktas robežas. Kosmiskā telpa nav pilnīgi tukša (tas nav ideāls vakuums), bet ir aizpildīta ar elektromagnētisko starojumu, plazmu (elektroniem, protoniem un citiem joniem), kosmiskajiem stariem un mikroskopiskajām daļiņām.

Kosmiskās telpas apguve sākās , kad tika palaists pirmais Zemes mākslīgais pavadonis *[[Sputnik-1]]*. Cilvēki ir nolaidušies uz Mēness, zondes ir sasniegušas Marsu un citas planētas. Zondes *[[Voyager 1]]* un *[[Voyager 2]]* ir sasniegušas heliopauzi.

## Zemes atmosfēras robeža

Precīzu robežu starp Zemes atmosfēru un kosmisko telpu nevar novilkt, jo atmosfēras blīvums līdz ar augstumu samazinās pakāpeniski. Starptautiskā aeronautikas federācija ir noteikusi Kārmāna līniju 100 km augstumā kā robežu starp atmosfēru un kosmosu. Teodors fon Kārmāns šo robežu definēja kā augstumu, kurā lidaparātam jākustas ar lielāku ātrumu nekā orbitālais ātrums, lai tas noturētos tikai ar aerodinamiskā cēlējspēka palīdzību.

Amerikas Savienotās Valstis ir definējušas robežu 50 jūdžu (80 km) augstumā, un cilvēkus, kuri pārsnieguši šo robežu, sauc par astronautiem.

Savukārt aptuveni 120 km augstums ir robeža, kur, nolaižamajam aparātam veicot nolaišanos uz zemes, uz to kļūst manāma atmosfēras iedarbība. Nacionālā aeronautikas un kosmosa administrācija (NASA) izmanto 122 km augstumu, kurā *[[Space Shuttle]]* kosmoplāni pāriet no stūrēšanas ar raķešdzinējiem uz stūrēšanu ar aerodinamiskajām virsmām.

Ir uzskats, ka "ieiešana kosmosā" sākas 21 miljonu kilometru attālumā, kurā Zemes gravitācija vairs nav dominējoša.

Izmērot augsti enerģētisko daļiņu kustību atmosfērā un jonosfērā ar instrumentu *[[Supra-Thermal Ion Imager]]*, kurš startēja suborbitalā lidojumā 2007. gadā, ASV un Kanādas zinātnieki ir nākuši pie atzinuma, ka Zemes atmosfēras un kosmiskas telpas robeža atrodas 118 km augstumā, jo "Zemes" atmosfēras un jonosfēras daļiņas atšķiras viena no otras.

## Atsauces

## Ārējās saites

*
Mirdzizlādes zīmju indikators

thumb|300px|Mirdzizlādes indikatoru ИН-16 spīdošie cipari
**Mirdzizlādes zīmju indikators** ir ar inertu gāzi pildīta elektronu lampa ar aukstiem elektrodiem, kas paredzēta zīmju (visbiežāk spīdošu ciparu) indikācijai elektroniskā aparatūrā.

## Vēsture
Zīmju indikatorus ieviesa 20. gadsimta 50. gados Barouza (*Burroughs*) korporācija ASV, nosaucot tos par eksperimentālajiem ciparu indikatoriem (*Numeric Indicator eXperimental No. 1* jeb "NIX I"). No tā cēlies šo indikatoru nosaukums ***Nixie*** jeb ***Nixie tube***, kas latviešu valodā nav pieņemts.

## Uzbūve
Zīmju indikatoram ir viens stieples režģa veida anods un vairāki saplacinātas stieples katodi, kas izlocīti attiecīgo attēlojamo zīmju veidā, izolēti cits no cita un ievietoti caurspīdīgā stikla balonā. Visbiežāk šādas indikatorlampas tiek pildītas ar neonu, kas dod zīmju spīdēšanu oranžsarkanā krāsā, kas līdzīga karstas stieples kvēlei. Tomēr neona indikatori sakarst visai nedaudz. 
thumb|150px|Speciālu simbolu attēlošanai paredzēts indikators ИН-19А

## Darbības princips
left|thumb|Mirdzizlādes indikators darbībā
Mirdzizlādes indikatora darbības princips ir tāds pats kā parastai neona lampai. Pieliekot pietiekami augstu spriegumu (parasti ap 200 V) starp anodu un katodu, ap katodu rodas spīdoša mirdzizlāde. Tā kā zīmju indikatoram katodi ir vairāki, tos atsevišķi pēc vajadzības pieslēdzot spriegumam, attēlo nepieciešamo zīmi vai ciparu.

## Izmantošana
Agrāk mirdzizlādes zīmju indikatorus plaši pielietoja rezultātu attēlošanai dažādās mērierīcēs, kā arī cita veida aparatūrā (piemēram, uztveramās frekvences attēlošanai profesionālos radiouztvērējos). Mūsdienās šīs lampas izmanto maz to neekonomiskuma un samērā lielo gabarītu dēļ — tās aizstāj ar vakuumluminiscentajiem indikatoriem un šķidro kristālu indikatoriem, kā arī gaismas diožu paneļiem.
Milakovo

**Milakovo** () — pilsēta Polijas ziemeļaustrumos, Varmijas-Mazūrijas vojevodistē, uz ziemeļaustrumiem no Morongas. Līdz 1945. gadam Lībštate (*Liebstadt*) Vācijas (Austrumprūsijas) sastāvā.

Pēc Otrā pasaules kara, pamatojoties uz Potsdamas konferences lēmumiem, Milakovo iekļāvās Polijā, bet vācu iedzīvotāji no pilsētas tika padzīti.
Lībštate

**Lībštate** () ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī.

## Vēsture
Pilsēta veidojusies ap 10. gadsimtā celto Kukukšteinas pili (*Schloss Kuckuckstein*).

## Atsauces

## Ārējās saites
Bištineka

**Bištineka** () ir pilsēta Polijas ziemeļaustrumos, Varmijas-Mazūrijas vojevodistē, uz dienvidiem no Bartošices. Līdz 1945. gadam **Bišofšteina** () Vācijas (Austrumprūsijas) sastāvā.

Pēc Otrais pasaules kara, pamatojoties uz Potsdamas konferences lēmumiem, Bištineka iekļāvās Polijā, bet vācu iedzīvotāji no pilsētas tika padzīti.
Romiešu ceļš

[thumb|right|250px|Romiešu ceļš [Pompeja|Pompejā.]]
**Romiešu ceļi** bija svarīgs priekšnoteikums Romas impērijas izaugsmei, ļaujot daudz ātrāk pārvietot savu armiju. Savas pastāvēšanas laikā to kopgarums sasniedza 85 004 kilometrus un sastāvēja no 372 ceļiem.

Komerciālu, militāru un politisku iemeslu dēļ romieši attīstīja savu ceļu būvniecību un impērijas robežās būvēja ceļus, ko paši sauca par *viae* (vienskaitlī *via*), kas nozīmē "pārvietot". Šie ceļi galvenokārt bija paredzēti dažādu lietu un armiju pārvietošanai.

Garie lielceļi bija ļoti svarīgi impērijas stabilitātes uzturēšanā un robežu paplašināšanā. Tos bieži izmantoja romiešu leģioni un dažus no tiem izmanto vēl šodien.

Vairums romiešu ceļu tika nosaukti par godu cenzoram, kurš pasūtīja to izveidi vai atjaunošanu. Šī pati persona bieži vien pēc tam kļuva par konsulu, bet ceļa nosaukums tiek saistīts ar viņa cenzora darbības laiku. Ja ceļš bija vecāks par cenzora darbības laiku vai tā izcelsme bija nezināma, tas tika nosaukts tā galamērķa vārdā vai reģiona vārdā, kur tas galvenokārt atradās. Ceļš tika pārsaukts, ja cenzors pasūtīja liela apjoma atjaunošanu - bruģēšanu, bruģa atjaunošanu vai virziena maiņu.

## Skatīt arī

* Apija ceļš
*Senā Roma

## Atsauces

## Ārējās saites
* ''Encyclopaedia Britannica'' ieraksts
Upatnieks

**Upatnieks** var būt:

* Juris Upatnieks (1936) — latviešu izcelsmes amerikāņu fiziķis;
* Rolands Upatnieks (1932—1994) — latviešu kamaniņu braucējs un bobsleja treneris.
Frauenburga

**Frauenburga** (vācu - *Frauenburg*) var būt:

* Saldus (pilsēta Latvijā) vācu nosaukums.
* Fromborkas (pilsēta Polijā) vācu nosaukums.
Ulbrokas vidusskola

**Ulbrokas vidusskola** ir skola netālu no Rīgas, Ropažu novada Stopiņu pagasta,Ulbrokas ciema daļā Vālodzēs. Skolā darbojas vairāki kori, deju kolektīvs un citi interešu pulciņi. Darbojas sporta komplekss. Populārākie sporta veidi šeit ir rokasbumba un florbols. Skolā ir vairākas labiekārtotas datorklases, darbojas informatīvi metodiskais centrs. Skolas telpās ierīkots Stopiņu pagasta vēstures muzejs, kurā regulāri tiek rīkotas tematiskās izstādes un papildināta ekspozīcija.

2023./2024. mācību gadā skolā mācījās 1081 skolēns, strādāja 75 pedagogi. Direktors ir Normunds Balabka. Vidusskolai izveidojusies sadarbība ar Gētes institūtu Rīgā un Roberta Boša fondu Vācijā.

## Vēsture
Skolas pamatakmens ielikts 1989. gadā, Ulbrokas vidusskola dibināta 1991. gadā 16. novembrī. Mācības jaunajā ēkā tika uzsāktas 1992. gada 1. septembrī. 1998. gadā tika pabeigts sporta komplekss. 2022. gada pavasarī uzsāka Ulbrokas vidusskolas sākumskolas piebūves būvniecības darbus, kuru 2025. gadā nodeva ekspluatācijā.

## Programmas

Ulbrokas vidusskola piedāvā:
* Vispārizglītojošā virziena programmu (ar padziļinātu angļu valodas, informācijas tehnoloģiju apguvi);
* Komerczinību kursu - kursa noslēgumā Latvijas uzņēmējdarbības un Menedžmenta Akadēmijas sertifikāts;
* Jaunsardzes mācību programmu (jaunākā un vecākā grupa).

## Tradīcijas

Gadu gaitā skolai ir izveidojies diezgan daudz tradīciju. Daži piemēri:
* Apliecību svētki pirmklasniekiem;
* Dzejas dienu pasākumi;
* Vidusskolēnu iesvētības;
* Miķeļdienas tirdziņš;
* Valsts svētku nedēļa "Iedegsim sveci Latvijas kontūrā";
* Konkurss "Tev vēl tālu, Lāčplēsi, ejams";
* Konkurss "Erudīts";
* Karjeras izvēles centra apmeklējums;
* Literārā žurnāla "10 par rakstīšanu" prezentācija;
* Skolas zvana svētki.

## Ārpusklases nodarbības un interešu pulciņi

Skolā darbojas vairāki mākslinieciskās pašdarbības kolektīvi: deju kolektīvs “Pastalnieki”, sporta deju grupa “Rondo”, vairāki kori un ansambļi. Darbojas foto darbnīca, instrumentālais ansamblis, keramikas, jaunsargu, svešvalodu, dramatiskais un citi pulciņi, arī jauno žurnālistu studija un Lielbritānijas interesentu klubs.

Skolai ir savs laikraksts “Ikdiena”. Reizi gadā iznāk arī literārais almanahs "10 par rakstīšanu".

## Ārējās saites
* Ulbrokas vidusskolas mājas lapa
Lamanšs

**Lamanšs** ( — 'piedurkne') jeb **Angļu kanāls** () ir jūras šaurums starp Lielbritānijas salu un Franciju. Tas savieno Atlantijas okeānu ar Ziemeļjūras dienvidu daļu. Aptuvenais garums — 563 km, platums rietumu pusē — 240 km, austrumu pusē — 34 km. Austrumu pusē pie Ziemeļjūras šaurāko daļu sauc par Padekalē šaurumu.

Zem Padekalē 1994. gadā tika uzbūvēts tunelis (kopējais garums 52,5 km, t.sk. 38 km zem jūras šauruma). Lamanšs ir viena no noslogotākajām kuģu satiksmes joslām pasaulē, tā nozīme ir neatsverama starptautiskajā tirdzniecībā. Ostas, piemēram, Kalē (Francijā) un Duvra (Anglijā), ir būtiski transporta mezgli.

Lamanšs ir slavens ar savu lomu Eiropas vēsturē, tostarp Pirmā un Otrā pasaules kara laikā, kā arī ar to, ka daudzi peldētāji šķērsoja šo šaurumu peldus. Kopš 1875. gada, kad Metjū Vebs pirmais veica šo peldējumu, šķērsošana peldus ir kļuvusi par izaicinājumu daudziem piedzīvojumu meklētājiem. Pirmā sieviete Ģertrūde Ederle šo šaurumu pārpeldēja 1926. gadā 14 stundās un 39 minūtēs. 2019. gadā Valērijs Kalmikovs bija pirmais latvietis, kas šķērsojis šo šaurumu.

## Atsauces

## Ārējās saites
Bush (grupa)

**Bush** bija alternatīvā roka grupa no Anglijas, kas tika nodibināta 1992. gadā. Grupas debijas albums bija viņu pašizlaistais albums *[[Sixteen Stone]]* 1994. gadā. Bush ir pārdevuši vairāk nekā 10,000,000 ierakstus Amerikas Savienotajās Valstīs.

Grupas nosaukums "Bush" nāk no tā, ka viņi kādreiz mēdza dzīvot Shepherd's Bush, Londonā. Kanādā viņi bija zināmu kā BushX, jo 1970. gadu grupai Bush piederēja tiesības uz nosaukumu. 1997. gada aprīlī Kanādas Bush līderis Troiano piekrita atdot viņiem tiesības uz Bush vārdu apmaiņā pret to, ka katrs no viņiem ziedo $20'000 *Starlight* Bērnu Fondam un Kanādas Mūzikas Terapijas uzticības fondam.

## Vēsture
### Panākumi ar ''Sixteen Stone'': 1994-1995

Bush savus lielākos panākumus guva tieši ar debijas albumu *[[Sixteen Stone]]*. Albums saturēja vairākas komerciāli veikmīgas dziesmas, kas guva lielus panākumus Amerikas Savienotajās Valstīs. Arī uzstāšanās *[[Saturday Night Live]]* un plašā dziesmu atskaņošana radiostacijās un MTV kanālā, palielināja Bush popularītāti, ļaujot albumam *Sixteen Stone* iegūt vairākkārtēju platīna statusu ar pārdotām vairāk nekā 6 miljoniem albuma ierakstu Amerikas Savienotajās Valstīs.

## Grupas dalībnieki
* Gevins Rosdeils — galvenais vokāls, ģitāra
* Deivs Parsons — basģitāra
* Robins Goodridžs — bungas
* Saša Putnams — taustiņi
* Kriss Trejnors — galvenā ģitāra *Golden State* tūres laikā
* Nigels Pulsfords — galvenā ģitāra (pameta grupu 2002. gadā, lai vairāk laika pavadītu ar ģimeni)

## Diskogrāfija

### Albumi

### Singli

### Videoklipi
* "Everything Zen"
* "Little Things"
* "Comedown"
* "Glycerine"
* "Machinehead"
* "Swallowed"
* "Greedy Fly"
* "Mouth"
* "Bonedriven"
* "Cold Contagious"
* "Personal Holloway"
* "The Chemicals Between Us"
* "Warm Machine"
* "Letting The Cables Sleep"
* "The People That We Love"
* "Inflatable"

## Pop kultūrā
* "Adrenaline" tika izmantots 2002. gada asa sižeta filmā *[[xXx (filma)]]*
* "Machinehead" un "Comedown", abas dziesmas no albuma *Sixteen Stone*, tika iekļautas 1996. gada filmā *[[Fear (filma)|Fear]]*
* "Solutions" no albuma *Golden State* tika iekļauta filmas "Swimfan" soundtrakos.
* "The People That We Love" no albuma *Golden State* tika iekļauta spēles *[[Need For Speed: Hot Pursuit 2|Need for Speed: Hot Pursuit 2]]* soundtrakos.
* Apocalyptica ir izpildījusi dziesmu "Letting The Cables Sleep". N.O.W. remikss ir arī parādījies albumā *[[Cafe del Mar#Albums|Cafe del Mar Volume 7]].*
* "Out of This World" no albuma *Golden State* tika izmantos seriāla "Bafija pret vampīriem" (*Buffy the Vampire Slayer*), epizodē 'Dead Things'.

## Ārējās saites
* Kirtland Records' ''Zen X Four'' mājaslapa un eKarte
* Gevina Rossdeila jaunā grupa Institūts 
* MTV Bush biogrāfija
Kārmāna līnija

thumb|right|180px|Atmosfēras slāņi ar Kārmāna līniju 100 km augstumā
**Kārmāna līnija** atrodas 100 km augstumā virs Zemes virsmas, un tiek lietota, lai definētu robežu starp Zemes atmosfēru un kosmisko telpu. Tā ir nosaukta Austroungārijas izcelsmes fiziķa un inženiera Teodora fon Kārmāna vardā, kurš definēja šo robežu. Kārmāna līniju ir apstiprinājusi Starptautiskā aeronautikas federācija kā starptautisko standartu, lai reģistrētu rekordus aeronautikā un kosmonautikā.

1950. gados Kārmāns pētīja lidaparātu iespējas lidot lielos augstumos. Viņš aprēķināja, ka aptuveni 100 km augstumā, lai lidaparāts varētu sevi noturēt, izmantot aerodinamisko cēlējspēku no retinātās atmosfēras, tam būtu jākustas ātrāk par orbitālo ātrumu. Aprēķinātais augstums nebija tieši 100 km, bet viņš piedāvāja šai robežai lietot apaļu skaitli, lai tas būtu vieglāk uztverams.

Pirmais cilvēka radītais objekts, kurš šķērsoja *Kārmāna līniju*, bija 1942. gadā no Pēnemindes palaistā Vernera fon Brauna konstruētā ballistiskā raķete V-2. Otrā pasaules kara laikā tādas raķetes šķērsoja atmosfēras un kosmosa nosacīto robežu vairākkārt.
Komunistiskās partijas manifests

[thumb|[PSRS pastmarka, izdota par godu Komunistiskās partijas manifesta publicēšanas simtgadei]]
**"Komunistiskās partijas manifests"** ir Kārļa Marksa un Frīdriha Engelsa darbs, kurā paustas klasiskā marksisma pamatnostādnes. Pirmo reizi publicēts 1848. gada 21. februārī. Pazīstams arī kā **"Komunisma manifests"** un ir viens no ietekmīgākajiem politiskajiem traktātiem. Manifestā tiek skaidrots, kā ar proletariāta revolūcijas palīdzību komunisti pārņemtu varu no buržuāzijas un izveidotu sociālistisku sabiedrību.

## Autori

Lai gan *Manifesta* titullapā norādīts, ka *Komunistiskās partijas manifests* ir Kārļa Marksa un Frīdriha Engelsa kopdarbs, Engelss 1883. gadā ievadā *Manifesta* vācu izdevumam norāda, ka būtībā tas ir Marksa darbs un pamatidejas pieder tikai Marksam. Pašā *Manifestā* ir norādes, ka teksts ir dažādu valstu komunistu kopdarbs.

## Izdošanas vēsture

*Komunistiskās partijas manifests* pirmo reizi tika izdots 1848. gadā Londonā vācu valodā. Tulkojumu angļu valodā tika izdots 1850. gadā. Laikā no 1872. gada līdz 1890. gadam *Manifests* tika vairākkārtīgi rediģēts, pievienoja arī jaunu priekšvārdu: 1872. gadā vācu izdevumam, 1882. gadā krievu izdevumam, 1883. gadā vācu izdevumam un 1888. gadā angļu izdevumam. 1888. gada izdevumu tulkoja Semjuels Mūrs (Samuel Moore), un tas joprojām ir visvairāk izmantotais angliskais *Manifesta* variants.

thumb|200px|left|Komunistiskās partijas manifests

## Saturs

*Manifests* sastāv no ievada, trim daļām un nobeiguma.

Kārlis Markss un Frīdrihs Engelss izvirza nostādni, ka sabiedrība, izgājusi trīs ekspluatācijas stadijas (verdzību, feodālismu un kapitālismu), beigās nonāks komunismā. Šī nostādne kopā ar ekonomisko determinismu veido vēsturiskā materiālisma koncepciju, kas ir centrālā komunistiskā koncepcija. Tiek uzskatīts, ka kapitālisms ir kļuvis par progresa šķērsli un jāmaina pret proletariāta diktatūru, kas savukārt uzcels sociālistisku sabiedrību.

## Atsauces

## Ārējās saites

* Manifests satori.lv
Zalevo

**Zalevo** () ir pilsēta Polijas ziemeļaustrumos, Varmijas-Mazūrijas vojevodistē, uz dienvidrietumiem no Milomlinas. Līdz 1945. gadam Zālfelde (*Saalfeld*) Vācijas (Austrumprūsijas) sastāvā.

Pēc Otrā pasaules kara, pamatojoties uz Potsdamas konferences lēmumiem, Zaļevo iekļāvās Polijā, bet vācu iedzīvotāji no pilsētas tika padzīti.

## Atsauces

## Ārējās saites
Sempopole

**Sempopole** () — pilsēta Polijas ziemeļaustrumos, Varmijas-Mazūrijas vojevodistē, uz austrumiem no Bartošices pie Linas upes. Līdz 1945. gadam Šipenbeila (*Schippenbeil*) Vācijas (Austrumprūsijas) sastāvā.

Pilsēta veidojusies ap XIII. gadsimtā celto Vācu ordeņa pili. Lielās prūšu sacelšanās laikā 1263. gadā Šipenbeilas pils bija viena no pirmajām, ko ieņēma prūši Divana (*Diwanus*) vadībā.

Pēc 2. pasaules kara, pamatojoties uz Potsdamas konferences lēmumiem, Sempopole iekļāvās Polijā, bet vācu iedzīvotāji no pilsētas tika padzīti.
RKK Energija

**RKK Eņergija**, pilns nosaukums **S. P. Koroļova vārdā nosauktā Raķešu kosmiskā korporācija "Eņergija"** () ir kosmiskās tehnikas ražotājs Krievijā. Tā dibināta 1946. gadā kā "Speciālais konstruktoru birojs numur 1" (*OKB-1*), un vairākkārt reorganizēta. Pirmais tās vadītājs bija Galvenais konstruktors Sergejs Koroļovs.

## Vēsturiskie projekti
* VDBR un SKBR, kā arī no tām modificētas meteoroloģiskās raķetes: R-1, R-1A, R-1B, R-1V, R-1D, R-1E, R-5, R-5M, R-11, R-11A, R-11FM, R-7, R-9 un RT-2P;
* nesējraķetes: Vostok, Molņija, Sojuz, N-1, Eņergija;
* raķešu augšējās pakāpes: Blok L, Blok D, Blok DM;
* Zemes mākslīgie pavadoņi: Sputņik, Eļektron, Zeņit, Molņija, Signal, Jamal;
* starpplanētu zondes: Luna, Veņera, Mars, Zond;
* automātiskie kravas kuģi Progress;
* kosmosa kuģi: Vostok, Voshod, Sojuz, Buran;
* orbitālās stacijas: Saļut, Mir;
* Mēness stacija L3 ar nolaižamo moduli.
* kosmosa kuģi Sojuz-TMA, kravas kuģi Progress-M un Progress-M1;
* SKS moduļi: Pirs;
* nesējraķetes: Sojuz;
* raķešu augšējās pakāpes: Blok DM, Blok DM-SL;
* ZMP Jamal-100 un Jamal-200.

## Ārējās saites
Televizors

**Televizors ** ( (*tēle*) — 'tālu' +  — 'skatītājs') jeb **tālrādis** ir elektroniska ierīce, kas paredzēta televīzijas pārraižu uztveršanai un demonstrēšanai, kā arī attēla un skaņas attēlošanai no dažādiem videosignāla avotiem (videomagnetofoniem, DVD atskaņotājiem).

## Vēsture un attīstība
thumb|1950. gadu televizors
Pirmās televīzijas sistēmas izmantoja mehānisku attēla izvērsi, bet televīzijas signāls tika pārraidīts pa vadiem. Pirmo elektromehānisko televizoru patentēja vācu students Pauls Gotlībs Nipkovs 1884. gadā. Tā galvenās sastāvdaļas bija plakana neona lampa un rotējošs disks ar daudziem sīkiem noteiktā secībā izvietotiem caurumiņiem (tā saucamais Nipkova disks). 20. gadsimta sākumā tika izgudrots televizors ar mehānisko spoguļizvērsi. To izgudroja Pēterburgas tehnoloģiskā institūta profesors Boriss Rozings 1911. gadā. Viņa skolnieks Vladimirs Zvorikins vēlāk emigrēja uz ASV, kur 1928. gadā patentēja pirmo spoguļizvērses televizoru.

Pēc elektronstaru lampu izgudrošanas radās iespēja televizoros lietot elektronisko izvērsi un iegūt attēlu uz luminiscējoša ekrāna. Šie televizori jau bija daudz līdzīgāki mūsdienās pazīstamajiem.

Latvijā pirmie televizori parādījās 20. gadsimta 50. gadu vidū. To kineskopi bija niecīgu izmēru un attēla palielināšanai bija jāizmanto speciālas ar ūdeni pildītas lēcas. Televīzijas tehnika strauji attīstījās un pamazām televizori ienāca ikkatrā ģimenē. 70. gadu vidū tika uzsāktas krāsainās televīzijas pārraides un sākās melnbalto televizoru nomaiņa pret krāsainajiem. Sākumā krāsainajos televizoros lietoja speciālus krāsainos kineskopus. Mūsdienās ir arī citas tehnoloģijas — plazmas displeji, šķidro kristālu displeji un citas, piemēram, projekcijas televizori.

Mūsdienās analogos televizorus sāk aizstāt ciparu televīzijas uztvērēji. Latvijā ciparu televīzijas testa pārraides uzsāktas 2002. gada maijā. Pēc uzbūves ciparu televizori, atskaitot papildus iebūvēto ciparsignāla atkodēšanas bloku, maz atšķiras no analogajiem.

## Televīzijas standarti
Ir izgudroti daudzi elektroniskās televīzijas standarti, bet praktiska nozīme ir trim sistēmām — PAL, SECAM un NTSC. SECAM sistēma tika izmantota PSRS un joprojām tiek lietota vairumā bijušās PSRS valstu, kā arī Francijā. PAL sistēma pieņemta lielākajā daļā Eiropas valstu, bet NTSC — Amerikas kontinentā un Japānā. Latvijā 90. gadu vidū notika pāreja no SECAM sistēmas uz PAL sistēmu. Melnbaltās televīzijas līmenī šīs abas sistēmas ir pilnīgi savietojamas. Mūsdienu televizori var uztvert vienu vai vairākas televīzijas sistēmas.

## Televizora uzbūve
Analogā televizora pamatbloki:
* augstfrekvences uztvērējs un kanālu selektors (senāk veltņa tipa mehānisks pārslēdzējs, vēlāk vadāms ar elektriskiem sensoriem; mūsdienās vadāms no TV pults). Izdala vajadzīgās frekvences signālu, pastiprina to un pārveido par starpfrekvenci;
* starpfrekvences pastiprinātājs;
* skaņas detektors un videodetektors; 
* skaņas pastiprinātājs;
* melnbaltā attēla pastiprinātājs;
* krāsainības signālu dekodēšanas bloks;
* kadru un rindu izvērses bloki;
* kineskops ar novirzes sistēmu;
* barošanas bloks.

## Skatīt arī
* Televīzija
* Displejs

## Atsauces

## Ārējās saites
Baiga vasara

**Baiga vasara** var būt:
* "Baiga vasara" — 2000. gada Latvijas vēsturiskā filma;
* "Baiga vasara" — 1939. gadā sarakstīts Edvarta Virzas dzejolis.

## Skatīt arī
* Baigais gads
Pašā

**Pašā** (turku valodā: *paşa*) bija augstas pakāpes tituls Osmaņu impērijas politiskajā sistēmā. Tituls parasti tika piešķirts gubernatoriem un ģenerāļiem. Pašā ir līdzīgs titulam lords, pērs, kungs, valdnieks jeb pavēlnieks.

## Etimoloģija
Etimologi uzskata, ka vārds cēlies no persiešu vārda *padšahs*, kas ir apzīmējums karalim vai imperatoram un turku vārda *baş ağa* (citā dialektā *paş*), galvas-kungs. Senajā turku valodā nepastāvēja atšķirības starp burtu *b* un *p*. Sākotnēji arī eiropiešu valodās šo vārdu pārnesa ar pirmo burtu *b*.

## Vieta Osmaņu impērijas politiskajā sistēmā
Titulu *pašā* piešķirt kādai personai bija tiesīgs Osmaņu impērijas sultāns un Ēģiptes hedive. Sākotnēji titulu piešķīra armijas virsniekiem, bet vēlāk ar šo titulu apzīmēja jebkuru valsts amatpersonu, kas bija izpelnījusies īpašu galma atzinību. Tituls *pašā* bija arī neatņemama jūras spēku komandiera titula daļa: *kaptan paşa*.

Pašā bija augstākas pakāpes apzīmējums par beju un aga, bet zemāks par hedivi un vezīru.
thumb

Titulam *pašā* pastāvēja trīs līmeņi, kurus karagājienu laikā norādīja ar zirgu astru pušķiem vai pāvu spalvām pie titula īpašnieka standarta. Četrus astru pušķus pie sava standarta drīkstēja pielikt vienīgi pats sultāns.

Titulu drīkstēja arī lietot personas šādos amatos (citos amatos esošie lietoja zemākos bejs vai efendi):
* lielvezīrs;
* muhsirs (feldmaršals);
* feriks (ģenerālleitnants vai viceadmirālis);
* leva (ģenerālmajors vai kontradmirālis);
* sieviešu aga (galvenais melnais einuhs, kas bija augstākā valsts amatpersona sultāna pils harēmā);
* Konstantinopoles Šeihs Ul Islāms, augstākā reliģiskā amatpersona.

Ja pašā tika iecelts par kādas provinces gubernatoru, tad šo teritoriju sauca ne tikai par ejāletu vai vilājetu, bet arī par *pašāliku*.

Titulu *pašā* piešķīra ne tikai musulmaņiem, bet arī kristiešiem un to vairākas reizes piešķīra citu valstu pilsoņiem, kas palīdzējuši Osmaņu impērijas valdībai vai Ēģiptei.

## Uzruna
Parasti titulu *pašā* liek pēc personas vārda. Neskatoties uz to, ka tituls netiek pārmantots, angļu valodā to pieņemts uzskatīt par personas pilnā vārda sastāvdaļu. Titula īpašnieka dēls bija tiesīgs lietot titulu *paşazade*, pašā-dēls.

## Skatīt arī

* Osmaņu impērija
* Osmaņu dinastija

## Atsauces
Nimfonīdas

**Nimfonīdas** () ir jūraszirnekļu dzimta. Nimfonīdas dzīvo Atlantijas okeānā un Antarktikas ūdeņos.

## Morfoloģija
left|200px|thumb|Nimfonīdas uzbūve.<br />A. Galva B. Ķermenis C. Vēders<br /><br />1. snuķis<br />2. heliceras<br />3. palpas<br />4. kājiņas oliņu pārnēsāšanai<br />5. oliņas<br />6. ejkājas
Nimfonīdas ir maza un vidēji liela izmēra jūraszirnekļi rozā vai zaļganā krāsā ar pilnībā funkcionējošām helicerām. Heliceras ir garākas par snuķi un nobeidzas ar spīlēm. Helifori un palpas labi attīstītas, palpas sastāv no 5 segmentiem. Kājiņas oliņu pārnēsāšanai ir abiem dzimumiem. Tās sastāv no 10 segmentiem. Dažādām nimfonīdu sugām oliņu izmēri variē no vidēji lielām līdz lielām. Nimfonīdām ir protonimfu tipa kāpuri.
## Sistemātika
Nimfonīdu lielāko daļu veido  ģints sugu pārstāvji ar apmēram 250 sugām. Pārējām ģintīm ir neliels sugu skaits.

**Dzimta** 
* ģints 
* ģints 
* ģints 
* ģints 
* ģints 
* ģints 
* ģints 
* ģints
Šahs (nozīmju atdalīšana)

**Šahs** var būt:
* šahs — galda spēle;
* šahs (monarhs) — monarha tituls;
* Šahs (žurnāls) — žurnāls par šaha spēli.
SPARQL

**SPARQL** (rekursīvs saīsinājums no **SPARQL Protocol and RDF Query Language**, tulkojumā no angļu valodas: *SPARQL protokola un RDF vaicājumu valoda*) ir RDF vaicājumu valoda.

## Standarta statuss
Šobrīd SPARQL atrodas Globālā Tīmekļa konsorcija standartizācijas procesā. 2006. gada aprīlī tā bija nonākusi rekomendācijas kandidāta (*Candidate Recommendation*) statusā, taču 2006. gada oktobrī tika atgriezta darba uzmetuma (*Working Draft*) stadijā, dēļ divām neatrisinātām problēmām. 2007. gada jūnijā tā tika atgriezta rekomendācijas standarta statusā, bet 2007. gada 12. novembrī kļuva par piedāvāto rekomendāciju (*Proposed Recommendation*).

## Ārējās saite
* SPARQL apraksts

;Brīvo datu SPARQL tīmekļa pakalpojumi
* Wikidata
* DBpedia
Enerģija (nozīmju atdalīšana)

**Enerģija** var būt:
* enerģija — fizikāls lielums;
** kinētiskā enerģija — enerģija, kas piemīt kustībā esošam ķermenim;
** potenciālā enerģija — ķermeņa stāvokļa enerģija;
** pilnā mehāniskā enerģija — potenciālās un kinētiskās enerģijas summa;
** siltumenerģija — atomu un molekulu haotiskās kustības enerģija jeb siltums;
** elektriskā enerģija — enerģija, ko pārnes lādētu daļiņu kustība;
** kodolenerģija — enerģija, kura izdalās kodolreakcijās;
** ķīmiskā enerģija — enerģija, kas atbrīvojas ķīmisku reakciju rezultātā;
** starojuma enerģija — siltumstari, gaisma un citi starojuma veidi jeb elektromagnētisko viļņu enerģija.
** vēja enerģija
** saules enerģija

**Energija** var būt:
* SC Energija — Lietuvas hokeja komanda

## Skatīt arī
Eņergija
Ēdamgliemeņu kārta

**Ēdamgliemeņu kārta** () ir gliemeņu klases taksons, kas ietver sevī vienu mūsdienās dzīvojošu gliemeņu virsdzimtu. Kārtu ar nosaukumu "*Mytillacés*" 1822. gadā izveidoja franču izcelsmes amerikāņu zoologs Konstantīns Rafinesks. Ēdamgliemeņu kārtas sugas ir izplatītas pa visu pasauli, taču visvairāk tās ir sastopamas aukstajās jūrās, kur bieži vien paisuma zonā un seklūdenī uz klinšainajiem krastiem veido vienlaidus sakopojumus. Latvijas krastos gar Baltijas jūru un Rīgas līci ir zināms šīs kārtas pārstāvis ziemeļu ēdamgliemene (*Mytilus trossulus*). Tajā pat laikā *[[Bathymodiolinae]]* apakšdzimtas pārstāvji ir sastopami arī dziļūdens apstākļos. Ēdamgliemeņu kārtā ietilpst labi zināmās ēdamās mīdijas (no tā arī nāk kārtas latviskais nosaukums). Ēdamgliemenēm ir raksturīgi piestiprinaties pie cieta substrāta ar bisusa pavedieniem.  Ģeohronoloģiski ēdamgliemenes ir zināmas no devona līdz mūsdienām.

## Apraksts
Ēdamgliemeņu čaula var būt ar vienādiem vai nevienādiem vākiem. Pārstāvjiem ir sēdošs dzīvesveids, piestiprinoties pie substrāta ar bisusa pavedieniem, vai arī tie var sekundāri ierakties. Slēdzējmuskuļi ir atšķirīgi pēc izmēriem, kur priekšējais muskulis ir būtiski mazāks par aizmugurējo (heteromiārija). Saite starp čaulas vākiem atrodas aiz umbona (opistodetiska). Tā ir pagarināta un dorsāli izliekta, un atrodas aiz umboniem (parivinkulāra), un ir ļoti paplašināta aizmugurē, pateicoties mantijas malu sekundārai saaugšanai aiz primārās saites. Sifoni nav labi attīstīti un mantijas malas praktiski ir brīvas. Čaula ir klāta ar prizmatisku perlamutru. Žaunas ir filibranhiālas vai eulamelibranhiālas. Mantijas līnija ir vesela.

## Sistemātika
Ēdamgliemeņu kārtas dalījums virsdzimtās un dzimtās:

* kārta: ***Mytilida*** Férussac, 1822
:* virsdzimta: *[[Modiolopsoidea]]* P. Fischer, 1886 †
::* dzimta: *[[Goniophorinidae]]* T.M. Sánchez, 2006 †
::* dzimta: *[[Modiolopsidae]]* P. Fischer, 1886 †
:* virsdzimta: *[[Mytiloidea]]* Rafinesque, 1815
::* dzimta: *[[Modiolidae]]* G. Termier & H. Termier, 1950
::* dzimta: *[[Mytilidae]]* Rafinesque, 1815

(†) - izmirušu organismu grupa.

## Atsauces
Eņergija

**Eņergija** (no  "enerģija") var būt:
* Eņergija (nesējraķete) — PSRS nesējraķete
* RKK Eņergija — Krievijas kosmiskās tehnikas korporācija

## Skatīt arī
* SC Energija
* Enerģija
Svece (nozīmju atdalīšana)

**Svece** var būt:
* Svece — vienkārša apgaismošanas ierīce;
* Aizdedzes svece — iekšdedzes dzinēja sastāvdaļa;
* Dūmu svece — ķīmiskais ģenerators dūmu aizsega radīšanai;
* Gaismas intensitātes mērvienības — kandelas — novecojis nosaukums;
* Skābekļa svece — ķīmiskais ģenerators skābekļa ražošanai noslēgtās telpās;
* Svece — pilsēta Polijā;
* Artis Svece - latviešu filosofs.
Jakobs van Reisdāls

thumb|250px|Reisdāla glezna ''Bentheimas pils'' (1653).
**Jakobs van Reisdāls** ( (jeb *Ruysdael*), ap 1628. - 1682. 14. marts) bija holandiešu ainavu gleznotājs.

Sākumā Reisdāls gleznoja Hārlemas apkaimi, bet pēc 1652. gada, kad pārcēlās uz Amsterdamu, turienes apkaimi. Reizēm mākslinieka ainavās tiek paustas pārdomas par dzīvi, par tās nolemtību un iznīcību, kā gleznā “*Ebreju kapi*”, kurā cauri drupām un kapu kopām laužas ūdens straume. Reisdāls gleznoja arī jūras ainavas — ar plašām tālēm, ar paisuma viļņu skalošanos un trauksmainiem mākoņiem. Tās pauž skumjas un gaidu pilnas noskaņas. Reisdāla ainavas deva ierosmes 18. un 19. gs. gleznotājiem. Taču viņš nomira lielā trūkumā kādā no Hārlemas nespējnieku hospitāļiem.

Reisdāls nebija specializējies kāda noteikta ainavas tipa atveidošanā. Viņa ainavu motīvu loks ir visai plašs. Viņš gleznoja visu dažādos gadalaikos un dažādos laikapstākļos. Gaisa perspektīvas pārzināšana un tonālām pārejām bagātais gleznojums ļauj sasniegt dabas tēla atveidojumā lielu pilnību.

## Ārējās saites
Emets Leits

**Emets Leits** jeb **Emets Līss** (; dzimis  Detroitā, miris  Enārborā) bija elektriskās inženierijas profesors Mičiganas Universitātē. Kopā ar Juri Upatnieku izgatavoja vienu no pirmajām trīsdimensiju hologrammām.

1949. gadā Leits Veina Universitātē ieguva bakalaura grādu fizikā, 1952. gadā — maģistra grādu. 1978. gadā viņš šajā pašā universitātē ieguva doktora grādu elektriskajā inženierijā. Jau 1953. gadā Leits strādāja radaru laboratorijā Mičiganas Universitātē, kuru vēlāk pārdēvēja par Vides pētījumu laboratoriju. Tieši šeit kopā ar latviešu izcelsmes zinātnieku Juri Upatnieku tika uzņemta pirmā trīsdimensiju hologramma, kuru 1964. gadā Leits kopā ar Upatnieku demonstrēja Amerikas Optikas Apvienības sēdē.

## Ārējās saites
Viļņu fronte

thumbnail|Plakanam vilnim viļņa fronte ir plakne
thumbnail|Lēca var mainīt viļņa frontes virzienu
**Viļņu fronte** ( — ‘piere’, ‘priekšpuse’) ir līnija vai virsma, kur visām vides daļiņām ir vienāda viļņa fāze.
Hesco bastions

[thumb|[Amerikas Savienotās Valstis|ASV karavīri uzstādam HESCO bastionu.]]
[thumb|[jaunā Irākas armija|Irākas armijas inženieri piepilda 1,2 m lielu HESCO bastionu ar zemes krāvēju.]]

**HESCO barjera** jeb **HESCO bastions** ir mūsdienu nocietinājumu veids, ko veido saliekama metāla karkass un izturīgs plastmasas maiss. Tas tiek izmantots aizsardzībai no sprādzieniem un strēlnieku ieroču uguns. Šīs barjeras tiek izmantotas gandrīz katrā ASV armijas bāzē Irākā un Afganistānā.

HESCO barjeras nosaukums ir radies no britu kompānijas, kura sāka ražot šīs barjeras 80. gadu beigās. Tās iesākumā bija paredzētas aizsardzībai pret eroziju un plūdiem, bet jau 90. gadu sākumā tās kļuva par plaši lietotu aizsardzības līdzekli.

## Uzstādīšana
HESCO bastionu uzstādīšanas procesā drāšu karkasi tiek izvērsti un plastmasas maisi piepildīti ar zemi vai smiltīm. Lielākā to priekšrocība ir ātrā uzstādīšana, ko ievērojami paātrina iespēja izmantot zemes iekrāvējus to piepildīšanai. Iepriekš, piepildot smilšu maisus, viens karavīrs stundā varēja piepildīt 20 maisus. Tagad, izmantojot zemes iekrāvēju, karavīri var veikt darbu apmēram desmit reizes ātrāk.

## Aizsardzība
Apmēram 60 cm bieza barjera spēj nodrošināt aizsardzību pret šauteņu uguni un lidojošām šķembām. 1.2 m plati aizžogojumi spēj aizsargāt pret mašīnām ar sprāgstvielām, kas varētu taranēt nožogojumu. 1.5 m biezu barjeru vairs nav iespējams cauršaut ar granātmetējiem.

[thumb|Divos stāvos ap [Pārvietojamās tualetes|pārvietojamajām tualetēm sakrauti HESCO bastioni Irākā.]]

## Atsauces

## Ārējās saites

* Hesco mājaslapa
* HESCO pārstāvniecība Baltijā
BarCamp

**BarCamp** ir starptautisku konferenču tīkls, kuras sastāv no pašu dalībnieku veidotām, atvērtām prezentācijām un darbnīcām. Prezentāciju saturs ir jauni interneta projekti, atvērtā koda risinājumi, sociālie protokoli un atvērtie datu formāti.

## Ārējās saites

Barcamp.org
Efendi

**Efendi** jeb **effendi** (turku valodā: *efendi*) ir turku tituls, kas ir identisks latviešu vārdam kungs. Titulam ir cieņas un goda izrādīšanas nozīme un mūsdienās to lieto Turcijā un citās Tuvo Austrumu valstīs. Šo titulu liek pēc personas uzvārda un to noteikti lieto, uzrunājot personas, kas pārstāv kādu cienījamu profesiju vai ir valsts vai pašvaldību amatā. Osmaņu impērijā šis bija zemākais tituls un augstākos amatos lietoja titulus bejs vai pašā. Mūsdienās to bieži lieto apkalpojošais personāls: *efendim* vai أفندم؟ — mans kungs.
Grauzēji

**Grauzēji** (*Rodentia*) ir zīdītāju klases (*Mammalia*) dzīvnieku kārta. Tos visu apvieno kopīga īpašība: nepārtraukti un aktīvi augošu priekšzobu pāris apakšžoklī un augšžoklī, kas graužot tiek uzturēti normālā garumā.

No visiem zīdītājiem pasaulē 40% ir grauzēji. Tos var sastapt visos kontinentos, izņemot Antarktīdu. Visatpazīstamākie grauzēji ir peles, žurkas, vāveres, burunduki, susliki, dzeloņcūkas, bebri, kāmji, jūrascūciņas, degu un šinšillas. Latvijā grauzēji ir sugām bagātākā zīdītāju kārta, ir konstatēta 21 grauzēju suga. Vislielākais Latvijas grauzējs ir Eirāzijas bebrs (*Castor fiber*).

## Izskats un īpašības
[thumb|left|180px|[Kapibara — vislielākais mūsdienās dzīvojošais grauzējs]]
Lielākā daļa grauzēju ir maza auguma dzīvnieki; sīkā Āfrikas pigmejpele (*Mus minutoides*) var būt tikai 3 cm gara un svērt 2,5 g, toties kapibara (*Hydrochoerus hydrochaeris*) var svērt 65 kg un tās ķermenis var sasniegt 130 cm. Vislielākais zināmais grauzējs ir izmirušais *[[Josephoartigasia monesi]]*, kas svēra apmēram 1000—1500 kg.

Grauzējiem ir asi priekšzobi, ar kuriem var sagrauzt koku, cietu sēklu, riekstu čaumalas un sakost ienaidniekus. Grauzējiem nav ilkņu un starp priekšzobiem un dzerokļiem veidojas brīva telpa.

## Barība
Lielākā daļa grauzēju ēd sēklas vai augus, lai gan dažiem diēta ir bagātināta ar kukaiņiem un sīkiem mugurkaulniekiem. Dažas sugas ir kļuvušas par kaitīgajiem dzīvniekiem, izēdot cilvēku barības un graudu krājumus, kā arī izplatot dažādas slimības.

## Sistemātika
thumb|200px|Grauzēja zobu shēma
**Grauzēju kārta** (*Rodentia*)
* 
** 
*** 
** 
*** 
*** 
* Dzeloņcūkveidīgo apakškārta (*Hystricomorpha*)
** *incertae sedis*
*** 
** 
*** 
** 
*** sīkkārta: 
**** 
**** 
**** 
**** 
*** sīkkārta: 
**** Amerikas dzeloņcūku virsdzimta (*Erethizontoidea*)
***** 
**** Jūrascūciņu virsdzimta (*Cavioidea*)
***** 
***** 
***** 
***** 
**** Degu virsdzimta (*Octodontoidea*)
***** 
***** 
***** 
***** †
***** 
***** 
**** Šinšillu virsdzimta (*Chinchilloidea*)
***** 
***** 
* 
** 
*** 
** 
*** 
*** 
*** 
*** 
*** 
*** 
* 
** 
** 
** 
* 
** 
** 

## Atsauces

## Ārējās saites
* Rīgas Zoo: Grauzēji
* Peļveidīgie grauzēji| Medicīnas termins 
* Žurkas nāk
* Introduction to the Rodentia
* Entering the Rodent Zone
Virzulis

thumb|right|
**Virzulis** ir cilindrveidīga detaļa, kura pārvietojas pa cilindru uz priekšu un atpakaļ.

Tā ir virzuļmašīnu (tvaika dzinēju, sūkņu, kompresoru un daļas iekšdedzes dzinēju) kustīga sastāvdaļa, kas nosedz sava cilindra šķērsgriezumu un pārvietojas pa savu asi. Dzinējos, spēka cilindros un presēs virzulis pārnes darba šķidruma (gāzes vai šķidruma) spiedienu uz kustīgajām daļām; dažu veidu dzinējos virzulis veic arī gāzes sadales funkcijas. Sūkņos un kompresoros virzulis, kas darbojas virzuļkustībā, iesūc, saspiež un piegādā šķidrumu vai gāzi. Virzulis ir viena no šādu ierīču galvenajām funkcionālajām sastāvdaļām, kas pakļauta lielām slodzēm un būtiski nosaka to kalpošanas laiku, ekonomiskos, vides, kā arī svara un izmēru parametrus.

## Ārējās saites
Cilindrs (nozīmju atdalīšana)

**Cilindrs** var būt:
* Cilindrs ģeometrijā — viens no rotācijas ķermeņiem.
* Cilindrs (mašīnbūve) — cauruļveida telpa, pa kuru pārvietojas virzulis.
Padišahs

**Padišahs**, arī **padšahs**, **padešahs**, **badišahs** un **badšahs** (persiešu valodā: پادشاه, osmaņu turku valodā: *pâdişah*) ir ļoti augstas pakāpes tituls, kas veidots no persiešu vārda *liels* (*pati*) un *valdnieks* jeb *karalis* (*[[šahs (monarhs)|šāh]]*). Titulu lietoja vairāki ievērojamāko islāma dinastiju valdnieki un tas ir gandrīz ekvivalents kristiešu titulam imperators.

## Islāma monarhijas
Par padišahu tika saukti vairāku monarhiju valdnieki, bet šie trīs valdīja vēsturē lielākajās islāma impērijās:
* Irānas šahanšahs (Persijas karaļu karalis), kuru par savu kalifu atzina arī vairāki šiīti;
* Osmaņu impērijas lielsultāns, kuram arī piederēja kalifa tituls un to atzina lielākā daļa sunnītu;
* Deli Mogulu impērijas sultāns.

Titula *padišahs* sevišķais prestižs gan islāmā, gan citur, skaidri izpaudās Osmaņu impērijas attiecībās ar kristiešu Eriopas valstīm. Laikā, kad Krievijas Impērija un Eiropas valstis Balkānos, Kaukāzā un Centrālajā Āzijā atkaroja Osmaņu impērijai teritorijas, miera līgumos ar Lielo Portu eiropiešu monarhus turku valodā sauca par padišahiem, lai uzsvērtu viņu līdzvertīgo statusu, neskatoties uz to, ka no islāma (galvenokārt sunnīti) puses Osmaņu padišahu sauca par kalifu, resp. pasaules valdnieku, nevis tikai savas valsts valdnieku.

## Atsauces un saites
* RoyalArk
* WorldStatesmen
* Bartbleby.com skaidrojošā vārdnīca

## Citi līdzīgi raksti
* Šahs (monarhs)
* Sultāns
Slovākijas Ekstralīga

**Slovākijas Ekstralīga** ir Slovākijas spēcīgākā hokeja līga. Līga tika izveidota 1993. gadā uzreiz pēc Čehoslovākijas izjukšanas. Bratislavas "Slovan" un HC Košice par līgas čempioniem kļuvuši deviņas reizes.

## Visi čempioni

* 2024.—25. - 
* 2023.—24. - HK Nitra
* 2022.—23. - HC Košice
* 2021.—22. - Bratislavas "Slovan" 
* 2020.—21. - HK Zvolena
* 2019.—20. - *Netika noteikts*
* 2018.—19. - HK Banska Bistrica
* 2017.—18. - HK Banska Bistrica
* 2016.—17. - HK Banska Bistrica
* 2015.—16. - HK Nitra
* 2014.—15. - HK Košice
* 2013.—14. - HK Košice
* 2012.—13. - HK Zvolena
* 2011.—12. - Bratislavas "Slovan" 
* 2010.—11. - HK Košice
* 2009.—10. - HK Košice
* 2008.—09. - HK Košice
* 2007.—08. - Bratislavas "Slovan" 
* 2006.—07. - Bratislavas "Slovan" 
* 2005.—06. - HK Žilina
* 2004.—05. - Bratislavas "Slovan" 
* 2003.—04. - Trenčīnas "Dukla" 
* 2002.—03. - Bratislavas "Slovan" 
* 2001.—02. - Bratislavas "Slovan" 
* 2000.—01. - HK Zvolena
* 1999.—00. - Bratislavas "Slovan" 
* 1998.—99. - HK Košice 
* 1997.—98. - Bratislavas "Slovan" 
* 1996.—97. - Trenčīnas "Dukla" 
* 1995.—96. - HK Košice
* 1994.—95. - HK Košice
* 1993.—94. - Trenčīnas "Dukla" 

## Pašreizējās komandas (2022.—23.)
* HK Banska Bistrica
* HK Košice
* HK Nove Zāmki
* HK Prešova
* Bratislavas "Slovan"
* HK Liptovski Mikulāša
* Mihalovces "Dukla"
* Trenčīnas "Dukla"
* HK Nitra
* HK Poprada
* HK Spišska Nova Vesa
* HK Zvolena

## Latvijas hokejisti Slovākijas Ekstralīgā
To Latvijas hokejistu uzskaitījums, kas Slovākijas Ekstralīgā aizvadījuši vismaz 100 spēles.

*(♦) norāda uz spēlētāju, kas izcīnījis Slovākijas čempiona titulu*

## Skatīt arī
*Čehoslovākijas hokeja līga

## Ārējās saites
* Slovākijas hokeja federācijas mājaslapa
Dižais Pasaules Arhitekts

thumb|200px|Dižais Pasaules arhitekts
**Dižais Pasaules Arhitekts** tiek lietots gan kā Dievs teoloģiskā izpratnē, gan kā konceptuāls Augstākās būtības jeb Visa pirmsākuma vispārinājums dažādās gnostiskās pseidofilosofiskās sistēmās.

Piemēram, brīvmūrniecībā Dižais Pasaules Arhitekts ir Augstākās būtības izpausme, ļaujot katram brīvmūrniekam šīs kategorijas interpretēt individuāli. Savukārt rožkrustiešu tradīcijā atšķirībā no monoteistiskajām reliģijām Dieva tēls aptver plašu gara izpausmju diapazonu — sākot no pilnīgas visu lietu un parādību apziņas (omnisence) un beidzot ar misticisma pilnu zemapziņu.

Jēdziena Dižais Pasaules Arhitekts saknes sakņojas jau antīkajā pasaulē. Piemēram, jēdzienu *[[Demiurgs]]* ( *dēmiourgós*, ), kas tulkojumā nozīmēja amatnieks, arī cilvēks, kas strādā citu cilvēku labā (dievišķa Pasaules sākuma principu pirmais ieviesis grieķu filosofs Platons). Kopš tā laika šis jēdziens dažādos variantos un apzīmējumos tiek izmantots līdz pat mūsdienām, piemēram, gnosticismā.

## Atsauces
Jambs

**Jambs** () ir pantmēra veids. Sākotnēji par jambu sauca pantmēru sengrieķu dzejā, kurā divzilbju pēdai pirmā zilbe bija gara, bet otrā īsa. Vēlāk šis termins tika attiecināts uz sillabotonisko vārsmošanas sistēmu, kurā tam raksturīga divzilbīga pēda ar uzsvaru uz otrās zilbes. Angļu un vācu dzejā viens no izplatītākajiem pantmēriem ir piecpēdu jambs, savukārt grieķu traģēdijās un komēdijās izplatīts trīspēdu jambs.

Latviešu literatūrā jambs ir divzilbju dzejas ritms, kura pēdā pirmā zilbe ir neuzsvērta, bet otrā zilbe ir uzsvērta.

## Atsauces